Коњушница (Орман)

Коњушница  — археолошко наоѓалиште во атарот на скопското село Орман, Македонија.

Претставува населба од железното и раноантичкото време, некропола со мавзолеј од доцноантичкото време и старохристијанска базилика.

На 1 километар западно од селото и околу 10 километар северозападно од Скопје е откриена еднокорабна базилика со зачувани темелни партии до 1 метар височина. На просторот на базиликата и околу неа се откриени траги од населба од железното време. Наодите од раноантичкото време се: столб со натпис посветен на Јупитер и Јунона, како и делови од надгробни споменици. Ископувања се изведени во 1940 година (Р. Грујиќ) и во 1957 и 1983 година (Б. Алексова). Наодите се чуваат во Музеј на Македонија во Скопје.

 Поврзано 
 Барица — населба од неолитското време;
 Брес — населба од средниот век;
 Манастириште — црква од средниот век;
 Св. 40 Маченици — некропола од доцноантичко време;
 Орман; и
 Список на археолошки наоѓалишта во Скопско.

 Наводи 

Категорија:Орман (Скопско)